**Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā”**

**1.1.1.2. pasākuma “Pēcdoktorantūras pētniecības atbalsts”**

**Elektronikas un datorzinātņu institūta Pēcdoktorantu**

**pētniecības pieteikumu 2. atlases kārtas nolikums**

|  |  |
| --- | --- |
| Specifiskā atbalsta mērķa pasākuma īstenošanu reglamentējošie Ministru kabineta noteikumi | Ministru kabineta 2016. gada 19. janvāra noteikumi Nr.50 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma “Pēcdoktorantūras pētniecības atbalsts” īstenošanas noteikumi” (turpmāk – pasākuma MK noteikumi). |
| Elektronikas un datorzinātņu institūta Pēcdoktorantu pieteikumu priekšatlases konkursa mērķis | Atlasīt Pēcdoktorantus, ievērojot SAM MK noteikumu 25.1. apakšpunktā noteiktās prasības, pētniecības pieteikumu iesniegumu sagatavošanai un pētniecības pieteikuma īstenošanai atbilstoši Elektronikas un datorzinātņu institūta cilvēkresursu attīstības plānam un pētniecības programmai, kā prioritāras nosakot šādas jomas:[PRD1] Īpaši augstas izšķirtspējas notikumu laika mērīšana;[PRD2] Transformēta laika signālu apstrāde, Ultra platjoslas (UWB), super augstu frekvenču (SHF), ļoti augstu frekvenču (EHF) sistēmas;[PRD3] Video analīze drošām un viedām pilsētām;[PRD4] Iegultas un kiberfizikālas sistēmas mobilitātei; [PRD5] Biomedicīnas un biometrijas signālu un attēlu [PRD6] Kompleksu signālu apstrāde industriālām; [PRD7] Attālinātie mērījumi un kosmosa datu apstrāde; [PRD8] Bezvadu sensoru tīklu (WSN) aparatūras un programmatūras platformas izstrāde (bio-ekonomika, medicīna, vides monitorings u.c.) . |
| Finanšu nosacījumi | Pētniecības pieteikuma maksimālais pieļaujamais kopējais attiecināmais finansējums ir 133 806 *euro*.Ar saimniecisko darbību nesaistīta pētniecības pieteikuma izmaksas ietver šādas pētniecības pieteikuma attiecināmo izmaksu pozīcijas:* darba samaksa pēcdoktorantam līdz 2 731 *euro* mēnesī, tai skaitā valsts sociālās apdrošināšanas obligātās iemaksas un citas sociālās garantijas, kuras noteiktas normatīvajos aktos;
* pētniecības, ieskaitot pētniecībai nepieciešamo materiālu iegādes, tehnoloģiju tiesību aizsardzības un ārpakalpojumu izmaksas, mācību un tīklošanās pasākumu vienas vienības izmaksas 800 *euro* mēnesī. Var paredzēt kādu daļu no vienas vienības izmaksām cilvēkstundu apmaksai atbalsta/tehniskiem darbiem, piemēram, datu apstrādei, ņemot vērā arī citas plānotās izmaksas, ko paredzēts segt no vienas vienības izmaksām - 800 *euro* (mēnesī);
* vienas vienības izmaksas par pētniecības pieteikuma īstenošanas nodrošināšanai izmantotajiem pētniecības pieteikuma iesniedzēja administratīvajiem un infrastruktūras resursiem 185,83 *euro* mēnesī*.* Vienas vienības izmaksās iekļauj kancelejas preces, biroja piederumus un biroja aprīkojuma nomu vai iegādi, telpu nomu vai īri, komunālos maksājumus un telpu uzturēšanas izmaksas (tai skaitā iestādes koplietošanas telpu un koplietošanas resursu izmantošanas izmaksu proporcionāla segšana), telekomunikācijas, interneta izmaksas un pasta pakalpojumu izmaksas; informācijas tehnoloģiju uzturēšanas izmaksas; pētniecības pieteikuma iesniedzēja atbalsta un vadības personāla atlīdzības izmaksas; izmaksas, kas nav iekļautas pasākuma MK noteikumu 48.1.un 48.2.apakšpunktā minētajās izmaksas, bet ir nepieciešamas pētniecības pieteikuma rezultātu sasniegšanai.
 |
| Pēcdoktorantu pieteikumu atlases īstenošanas veids | Atklāta Pēcdoktorantu pieteikumu atlase  |
| Pēcdoktorantu pieteikumu iesniegšanas termiņš | No 2018.gada **5.februāra** | līdz 2018.gada **9.aprīlim** |

1. **Prasības Pēcdoktorantiem**
2. Atlasē var piedalīties Pēcdoktorants, kas atbilstoši SAM MK noteikumu 2.9. apakšpunktam ir Latvijas vai ārvalstu zinātnieks, kas doktora grādu ieguvis ne vairāk kā piecus gadus pirms Pēcdoktorantūras pētniecības atbalsta pētniecības pieteikumu iesniegšanas termiņa Valsts izglītības attīstības aģentūras izsludinātajā konkursā neatkarīgi no vecuma [rases](https://lv.wikipedia.org/wiki/Rase), [dzimuma](https://lv.wikipedia.org/wiki/Dzimums), [etniskās](https://lv.wikipedia.org/wiki/Etnoss) piederības, politiskās pārliecības, sociālā statusa vai citām pazīmēm (turpmāk – Pretendents). Šo periodu var pagarināt līdz 2 gadiem, ja personai ir pamatots iemesls: bērna kopšanas atvaļinājums vai pārejoša darba nespēja.
3. Pētniecības pieteikuma apstiprināšanas gadījumā Pēcdoktorants vienlaicīgi nevar saņemt:
	1. atlīdzību šā pasākuma ietvaros un darbības programmas "Izaugsme un nodarbinātība" prioritārā virziena "Pētniecība, tehnoloģiju attīstība un inovācijas" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskās pētniecības atbalsts" un 1.1.1.3. pasākuma "Inovācijas granti studentiem" ietvaros atbalsta finansējumu;
	2. darba samaksu citā projektā vai darbavietā, izņemot gadījumu, ja ārpus pētniecības pieteikuma īstenošanas Pēcdoktoranta nodarbinātība akadēmiskajā darbā (izņemot vadošo pētnieku, pētnieku, zinātnisko asistentu) vai komersanta līgumpētījuma izpildē pilna darba laika ekvivalenta izteiksmē nepārsniedz 0,2. Šādā gadījumā nepieciešams nodrošināt atbilstošu darba laika uzskaiti, ievērojot normatīvajos aktos noteiktos nodarbinātības ierobežojumus.
4. Atlasē nevar piedalīties Pēcdoktorants, kas vienreiz ir saņēmis Pēcdoktorantūras pētniecības atbalsta finansējumu.
5. **Pēcdoktorantu pieteikumu iesniegšanas kārtība un iesniedzamie dokumenti**
6. Elektronikas un datorzinātņu institūts (turpmāk – Institūts) sagatavo un izsludina Pēcdoktorantu pieteikumu atlasi atbilstoši SAM MK noteikumiem , publicējot pieteikumu atlases nolikumu Institūta mājas lapā [www.edi.lv](http://www.edi.lv) gan latviešu, gan angļu valodā.
7. Pēcdoktorants pieteikumu iesniedz:
	1. personīgi darba dienās, no plkst. 9:00 – 17:00 EDI direkcijā A korpusa 1.-3. telpā, 2.stāvā, Dzērbenes ielā 14, Rīgā. Par pētniecības pieteikuma iesniegšanas datumu uzskata Institūta norādīto saņemšanas datumu;
	2. nosūtot pa pastu. Par pētniecības pieteikuma iesniegšanas datumu uzskatāma diena, kad pieteikums ir iesniegts pastā. Ieteicams pārliecināties, vai, iesniedzot pētniecības pieteikumu pasta nodaļā pēdējā iesniegšanas termiņa dienā, uz pētniecības pieteikuma tiek norādīts attiecīgās dienas pasta zīmogs;
	3. elektroniskā dokumenta formā, nosūtot uz Institūta elektroniskā pasta adresi: info@edi.lv. Par pētniecības pieteikuma iesniegšanas laiku uzskatāms brīdis, kad Institūts pētniecības pieteikumu ir saņēmis;
	4. Ja pētniecības pieteikumu iesniedz, nosūtot pa pastu vai elektroniska dokumenta formātā, uz sūtījuma veic atzīmi, kuras pētniecības pieteikumu iesniegumu atlases ietvaros minētā dokumentācija tiek iesniegta. Ar elektronisko parakstu parakstīti pieteikumi tiek akceptēti e-pastā arī nākamajā dienā pēc pēdējā iesniegšanas termiņa, ja vien tie ir parakstīti ar laika zīmogu pēdējā pieteikuma iesniegšanas dienā.
	5. Pētniecības pieteikumu iesniedz līdz to iesniegšanas beigu termiņam. Ja pētniecības pieteikums tiek iesniegts pēc pētniecības pieteikuma iesniegšanas beigu termiņa, tas netiek vērtēts un pētniecības pieteikuma iesniedzējs saņem Institūta paziņojumu par atteikumu vērtēt pētniecības pieteikumu.
	6. Pēcdoktorantam pēc pētniecības pieteikuma saņemšanas Institūtā, tiek izsniegts/nosūtīts apliecinājums par pētniecības pieteikuma saņemšanu.
8. Pieteikums sastāv no:
	1. iesnieguma Pēcdoktorantu pieteikumu atlasei (1.pielikums);
	2. pieteikuma formas, kas atbilst daļai no “Pētniecības pieteikuma zinātniskā apraksta (*Research project proposal*)” (angļu valodā) (2. pielikums);
	3. Pēcdoktoranta dzīves gājuma apraksta (*Europass* formā angļu valodā);
	4. diploma par zinātņu doktora grāda iegūšanu;
	5. Pēcdoktoranta apliecinājuma, ka Pēcdoktorants iepriekš nav saņēmis atbalstu šī pasākuma ietvaros un pētniecības pieteikuma atbalsta piešķiršanas gadījumā vienlaikus nesaņems atlīdzību šā pasākuma ietvaros un darbības programmas "Izaugsme un nodarbinātība" prioritārā virziena "Pētniecība, tehnoloģiju attīstība un inovācijas" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskās pētniecības atbalsts" un 1.1.1.3. pasākuma "Inovācijas granti studentiem" ietvaros (3.pielikums);
	6. informācijas par iespējamā sadarbības partnera gatavību piedalīties pētniecības pieteikuma īstenošanā (4.pielikums);
	7. informācijas par iespējamo zinātnisko/tautsaimniecības konsultantu (ja attiecināms) (5.pielikums);
	8. citiem dokumentiem, kas liecina par Pēcdoktoranta spējām, zināšanām un kapacitāti, tai skaitā, publikāciju kopijām vai norādēm uz vietnēm, kur tās ir publicētas, informācijas par dalību konferencēs, valodu zināšanu apliecinošiem sertifikātiem, informācijas par dalību konkursa kārtībā iegūto zinātnisko projektu realizācijā un administrēšanā, informācijas par starptautisko sadarbību un citiem dokumentiem.
9. **Pēcdoktorantu pieteikumu atlases kārtība**
10. Saņemtie Pēcdoktorantu pieteikumi tiek nodoti izskatīšanai Institūta zinātniskajai padomei. Lēmumu par Pēcdoktorantu pieteikumu apstiprināšanu pieņem Institūta direktors, balstoties uz Institūta zinātniskās padomes izteiktajām rekomendācijām.
11. Izskatot Pēcdoktoranta pieteikumu, tiek pārbaudīta Pretendenta atbilstība šī nolikuma II. daļas prasībām. Ja konstatēta Pretendenta un iesniegto dokumentu neatbilstība, Institūta direktors pieņem lēmumu par pieteikuma noraidīšanu.
12. Institūta zinātniskā padome Pēcdoktorantu pieteikumus izskata izvērtējot atbilstību sekojošiem nosacījumiem: :
	1. pētījuma tēmas pieteikuma izstrādes kvalitāte un zinātniskā izcilība;
	2. pētījuma tēmas pieteikuma ietekme;
	3. pētījuma plānotā īstenošana;
	4. Pēcdoktoranta zinātniskā kapacitāte;
	5. pētījuma tēmas ieguldījums Latvijas viedās specializācijas stratēģijas mērķu sasniegšanā, izaugsmes prioritāšu īstenošanā vai specializācijas jomu attīstībā;
	6. pētījuma tēmas atbilstība Institūta pētniecības programmai, pētniecības jomām un cilvēkresursu plānam.
13. Institūta direktors pieņem lēmumu par atbalstītajiem Pēcdoktorantu pieteikumiem, kas tiek virzīti pētniecības pieteikumu sagatavošanai un iesniegšanai Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma “Pēcdoktorantūras pētniecības atbalsts” pētniecības pieteikumu 2. atlases kārtai vai to noraidīšanu saskaņā ar Institūta cilvēkresursu plānu, atvēlēto budžetu līdzfinansējumam, institūcijas prioritārajām zinātnes jomām utt.
14. Institūts nodrošina lēmumu publiskošanu [www.edi.lv](http://www.edi.lv) un rezultātu paziņošanu Pretendentam.
15. Pēc Pēcdoktorantu pieteikumu apstiprināšanas Institūts atbilstoši SAM MK noteikumu 25.2. apakšpunktam vienojas ar atbalstīto Pēcdoktorantu par pētniecības pieteikuma pētījuma saturu, tehniskās un finansiālās sadarbības nosacījumiem, sadarbības partnera izvēli, pušu tiesībām, pienākumiem un atbildību, pētniecības pieteikuma rezultātu izmantošanas, ieviešanas, publicitātes un komercializācijas nosacījumiem, kopīgi ar Pēcdoktorantu sagatavo pētniecības pieteikuma iesniegumu un iesniedz Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma “Pēcdoktorantūras pētniecības atbalsts” pētniecības pieteikumu 2. Atlases kārtai.
16. Ja pirms pētniecības pieteikuma iesniegšanas termiņa attiecīgajai pētniecības pieteikumu atlases kārtai nav izdevies vienoties par šī nolikuma 12. Punktā paredzētajām darbībām, vai no Pretendenta puses nav izpildīts kāds no vienošanās punktiem, kas attiecas uz pieteikuma sagatavošanu Institūta direktors vai direktora pilnvarota persona atsaka pētniecības pieteikuma iesniegšanu pieteikumu atlases kārtai, par to rakstiski informējot Pretendentu.

**Pielikumi:**

|  |  |
| --- | --- |
| 1.pielikums | Iesniegums Pēcdoktorantu pieteikumu atlasei.  |
| 2.pielikums | Pētniecības tēmas pieteikuma zinātniskais apraksts ar aizpildīšanas metodiku, kas ir daļa no “Pētniecības pieteikuma zinātniskai apraksts (*Research roject proposal*)”. |
| 3.pielikums | Apliecinājums, ka Pēcdoktorants iepriekš nav saņēmis atbalstu šī pasākuma ietvaros un pētniecības pieteikuma atbalsta piešķiršanas gadījumā vienlaikus nesaņems atlīdzību šā pasākuma ietvaros un darbības programmas „Izaugsme un nodarbinātība” prioritārā virziena „Pētniecība, tehnoloģiju attīstība un inovācijas” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma „Praktiskās pētniecības atbalsts” un 1.1.1.3. pasākuma „Inovācijas granti studentiem” ietvaros.  |
| 4.pielikums | Informācija par iespējamā sadarbības partnera gatavību piedalīties pētniecības pieteikuma īstenošanā. |
| 5.pielikums | Informācijas par iespējamo zinātnisko/tautsaimniecības konsultantu (ja attiecināms).  |
| 6.pielikums | Komersanta vai komersantu koleģiālas institūcijas atzinums par pētījuma nozīmību. |